Head sõbrad,    Uus nädal ja uued asjad. Teen iseendale mõned kokkuvõtted, et siin ja loodetavasti ka mujal enam selle juurde tagasi mitte tulla.    sjgelle, iltaka, kaamos rules, tiiauspaikka:    Ei salga, tõstsite mind tunnstamissõnadega kõrvust. Ma kirjutan alati spontaalselt ja vajutan kiiresti  postituse nuppu. Seda selleks, et mitte kinni püüda suust väljalastud sõna. On ju blogi üks vähesid kohti, kus saame end väljendada pidureid lõdvemaks lastes. Tore, et seekord õnnestus väljendada meie ühiseid mõtteid. Veelgi parem, et mõtleme nendes abstraktsetes kategooriates ühtemoodi.    nipitiri:    Hea, et mõistsid seda, mida ma öelda tahtsin. Ka Sinu tunnustussõnad koosluses teiste omadega, eriti Muumiküla loos, paneb mind raskesse olukorda. Jätan endale vabaduse kirjutada siin blogis  edaspidi ka mitte eriti tarku mõtteid, mõnikord lausa lolle mõtteid.    iltaka:    Vana proffina oskad leida situatsioonidest teemasid. Interneti etikett on vajalik teema. Mitte ainult blogis, vaid ka mujal avaldamiseks.    Ray:    Mõistan Su tegutsemise motiive, meetodit. Minu jaoks on mingi tabamatu punkt, kust maalt hakkab asi minema üle võlli. Mis hetkest alates hakkab tõrelemine üle minema näägutamiseks.    anonüümne:    Peaksin uuesti meelde  tuletama oma aastakümnete taguse ismide otsingu perioodi. Kaastunne on vist tõesti meeleseisund.    epp:    Oponent Ray on teema küljes kinni jätkuvalt oma blogis. Kas Sa arvad, et ta on Sinu küsimusele vastanud ammendavalt?    Nirti:    Mulle meeldib Sinu tõnissonlik seisukoht: Mis nad tulevad siis meie õue peale kaklema. Lähedasi ja sõpru tuleb kaitsta. Tee seda kindlasti. Minu repliigist said aga kindlasti aru. Isalik kalli.    Minu poolt kõik. Kommentaar  pikem kui postitus. Uks on avatud. Võite omavahel iga kell veel mõtteid vahetada.